廣州塔

廣州塔（粵音：gwong2 zau1 taap3；英文：Canton Tower），又可以嗌廣州新電視塔，俗稱叫小蠻腰、扭紋柴，喺中國廣東省廣州市海珠區（藝洲島）嘅赤崗塔附近。呢座塔喺2009年9月25號到2012年3月1號呢段時間入面，係世界第一高塔嚟嘅，但依家就係世界第5高塔。 喺2011年評選嘅新羊城八景入面，佢攞咗「塔耀新城」嘅名。 介紹 呢座塔係由上海建工集團負責施工，2005年11月25號開工，到咗2009年9月收工，喺2010年10月1號開始正式開放畀人入去。 成座塔嘅高度有610米（其中塔身主體454米，天線桅杆156米），佢係廣州嘅新地標。呢座塔距離珠江南邊有125米，附近嘅河流對面就係海心沙島同埋珠江新城。係一棟類似神戶港塔造型以觀光旅遊為主，佢具有廣播電視發射、文化娛樂同埋城市視窗功能嘅電波塔。 改名嘅過程 廣州塔喺完工之前，官方嗌呢座塔嘅名係廣州電視觀光塔（Guangzhou TV & Sightseeing Tower）。 中文名 喺2009年，呢座塔向過網上公開徵集過新名。不過嗰陣時「海心塔」呢個名係攞低咗呢座塔嘅，因為呢棟建築啱好對著海心沙，不過呢個就搞到好多人話反對（因為呢座塔唔係喺海心沙島，而係喺海珠區藝洲島）。因為改咗「海心塔」呢個名之後被人哋話得反對太多，結果就唔嗌「海心塔」喇，要重新改過隻名。唔少市民就鍾意嗌呢座塔係「小蠻腰」或者係「扭紋柴」。結果到咗2010年9月28號嘅新聞發佈會入面，呢座塔被建設商改咗名叫「廣州塔」。廣州塔被人整蠱嗌咗「羊巔峯」。 英文名 喺英文改名入面，社會一般成日話係用「Canton Tower」定係用「Guangzhou Tower」呢個。喺廣州塔完工之前，佢嘅英文名暫時用咗中文名「廣州電視觀光塔」嘅英文翻譯——「Guangzhou TV & Sightseeing Tower」。到咗2009年，有政協委員建議將廣州塔嘅英文名改咗叫「Canton Tower」，以充分利用「Canton」呢個國際出名品牌，統一城市標識。最後，廣州塔嘅正式英文名係用咗廣州嘅傳統名——「Canton Tower」。 逳手到落成嘅過程 辦過嘅活動 2010年11月12號——2010年11月27號：第十六屆亞洲運動會提供轉播服務。 2010年11月28號零時正：廣州電視臺開播直播廣州節目儀式 2011、2012、2013年新年倒數 2013年11月9號：廣州恆大2013年亞冠決賽轉播。 附近嘅交通 地鐵 3號綫：廣州塔站 APM：廣州塔站 有軌電車： 海珠有軌：廣州塔站、廣州塔東站 廣州水上巴士： 廣州塔碼頭 巴士： 廣州塔東站、赤崗塔北站、新鴻花園站 睇埋 廣州國際金融中心 廣州周大福金融中心 註